Čamdžića kuća u Puračiću
<s>Čamdžića kuća u Lukavcu predstavlja jednu od rijetkih sačuvanih brvnara sa čardakom u Bosni i Hercegovini  Proglašena je 2016. god. za nacionalni spomenik Bosne i Hercegovine.</s><s>Nalazi se u Ulici Avde Mujkića, u Čamdžića mahali na brežuljku zapadno od centra Puračića.</s>

<s>Historija 
Datira iz osmanskog perioda.</s><s>Ne postoje tačni podaci o vremenu nastanka.</s><s>Prema etnologu i historičaru Milenku Filipoviću, koji je ovu kuću uvrstio na popis rijetkih kuća tuzlanskog kraja (popis iz tridesetih godina XX vijeka), kuća je izvedena krajem 16. vijeka.</s><s>Filipović je to zaključio, između ostalog, na osnovu evidentiranih „demira“ – šipki na prozorima, koji su na ovoj kući izvedeni od drveta.</s><s>Postoji i pretpostavka da je kuća izvedena tek sredinom 19. vijeka, odnosno od strane bega izbjeglice iz Budimpešte, nakon revolucije iz 1848. godine.</s>

<s>Kuća je u privatnom vlasništvu porodice Čamdžić iz Puračića.</s><s>Autentični izgled je većinom sačuvan do danas, osim drvenog pokrova, koga je vlasnik zamijenio limenim.</s><s>U oštećenom je stanju.</s><s>Ne koristi se u stambene svrhe.</s>

<s>Opis 
Pripada starim bosanskim kućama, sa čardakom među rogovima.</s><s>Tlocrtna osnova je dimenzija 7,90 x 5,33 m. Spratnost iznosi suteren + prizemlje + čardak + tavan.</s><s>Sagrađena je na četiri kamena na koje se oslanja drvena konstrukcija.</s><s>Prostor između četiri temeljna kamena ispunjen je manjim kamenjem koje je vezano ilovačom i krečom.</s><s>Dimenzije suterena iznose 3,47 m x 5,33 m, a ulaz predstavljaju drvena vrata dimenzija 90 x 165 cm.</s><s>Djelimično ukopana magaza u suterenu i danas služi kao ostava.</s><s>Zidovi suterena su drveni, a pod je sastavljen od nabijene zemlje i kamena.</s><s>Na kući su očuvani drveni demiri, te sistem zatvaranja vrata – mandal.</s>

<s>Tokom osmanskog perioda osvjetljenje u kući vršilo se pomoću luča, kasnije pomoću svijeća od goveđeg loja.</s><s>Tokom austrougarskog perioda osvjetljenje se počelo vršiti pomoću gasnih, petrolejskih i karabitnih lampi.</s><s>S obzirom da je u Puračiću tokom tridesetih godina XX vijeka izgrađena električna centrala, Čamdžića kuća je snabdjevena i električnom energijom.</s>

<s>Reference</s>

<s>Vanjski linkovi 
 Zavod za zaštitu i korištenje kulturno-historijskog i prirodnog naslijeđa TK - Čamdžića kuća</s>

<s>Nacionalni spomenici u Lukavcu
Osmanske kuće u Bosni i Hercegovini‎</s>

